Alec Guinness

Alec Guinness (2. huhtikuuta 1914 Lontoo, Englanti – 5. elokuuta 2000 Midhurst, Englanti) oli brittiläinen Oscar-palkittu näyttelijä. Guinness aloitti uransa Lontoon teatterissa 1930-luvulla, ja elokuviin hän siirtyi vuonna 1946. Guinness tunnettiin kyvystään mukautua jokaiseen rooliinsa ja häivyttää oma persoonansa ja maneerinsa.

Elämä ja ura
Guinness syntyi Lontoossa vuonna 1914. Hän kiinnostui näyttelemisestä jo nuorena, ja jätti työnsä mainostoimistossa opiskellakseen näyttelemistä. Guinness teki lavadebyyttinsä vuonna 1934 King’s Theatressa Hammersmithissä Lontoossa. Kolme vuotta myöhemmin hän liittyi John Gielgudin teatteriryhmään ja esiintyi useassa klassikkonäytelmässä.

Toisessa maailmansodassa Guinness palveli laivastossa. Lomallaan hän esiintyi New Yorkin teatterissa.

Guinnessin ensimmäinen elokuvarooli oli Herbert Pocketina Dickensin romaaniin perustuvassa elokuvassa Suuret toiveet (1946). Sitä seurasi toinen Dickens-adaptaatio Oliver Twist (1948) ja sarja Ealing Studiosin komedioita, kuten Kruunupäitä ja hyviä sydämiä (1949), Varastin miljoonan (1951), Mies valkoisessa puvussa (1951) ja Naisentappajat (1955). Roolistaan brittiupseerina elokuvassa Kwai-joen silta (1957) Guinness voitti parhaan miespääosan Oscar-palkinnon. Guinnessin muita merkittäviä rooleja noilta vuosilta olivat taiteilijan rooli elokuvassa Päin seiniä (1958) ja prinssi Feisalin rooli elokuvassa Arabian Lawrence (1962).

Guinness näytteli jedisoturi Obi-Wan Kenobia kolmessa ensimmäisessä Tähtien sota -elokuvassa (1977–1983). Elokuvien ja roolinsa saamasta suosiosta huolimatta Guinness ei itse arvostanut hahmonsa banaaleja repliikkejä.

Guinnessille myönnettiin vuonna 1980 erikois-Oscar. Guinnessin myöhempiä rooleja olivat esimerkiksi professori Godbolena elokuvassa Matka Intiaan (1984) ja William Dorritina elokuvassa Pikku Dorrit (1987).

Televisiossa Guinness esitti vakooja George Smileya kahdessa minisarjassa 1980–1982. Hän kirjoitti myös näytelmä- ja elokuvakäsikirjoituksia. Guinness julkaisi elämäkertansa vuonna 1986 ja kaksi päiväkirjakokoelmaa 1997 ja 1999.

Guinness avioitui näytelmäkirjailija ja näyttelijä Merula Salamanin kanssa 1938. Heidän ainoa lapsensa oli näyttelijä Matthew Guinness, joka syntyi 1940.

Englannin kuningatar Elisabet II aateloi Guinnessin vuonna 1959. Guinness kuoli vuonna 2000 syöpään Midhurstissa Englannissa.

 Valikoitu filmografia
 Vuosi  Suomenkielinen nimi  Alkuperäinen nimi  Rooli 1946  Suuret toiveet  Great Expectations  Herbert Pocket 1948  Oliver Twist  Oliver Twist  Fagin 1949  Kruunupäitä ja hyviä sydämiä  Kind Hearts and Coronets  Herttua / Pankkiiri / Pastori / Kenraali / Amiraali / nuori Ascoyne / nuori Henry / Lady Agatha 1950  Viimeinen loma  Last Holiday  George Bird  Kadun kasvatti  The Mudlark  Benjamin Disraeli 1951  Varastin miljoonan  The Lavender Hill Mob  Henry Holland Mies valkoisessa puvussa  The Man in the White Suit  Sidney Stratton 1952  Sepä vasta mies!  The Card  Edward Henry Machin  1953  Voittamaton Malta  Malta Story  Peter Ross Kapteenin paratiisi  The Captain's Paradise  Henry James 1954  Isä Brownin salaisuus  Father Brown  Isä Brown 1955  Rakkautta Pariisissa  To Paris with Love  Edgar Fraser Vanki  The Prisoner  Kardinaali Naisentappajat  The Lady Killers  Professori Marcus  1956  Joutsen  The Swan  Prinssi Albert 1957  Kwai-joen silta  The Bridge on the River Kwai  Eversti Nicholson Kaikkien aikojen kapteeni  Barnacle Bill  William Horatio Ambrose  1958  Päin seiniä  The Horse's Mouth  Gulley Jimson 1959  Miehemme Havannassa  Our Man in Havana  Jim Wormold  Kaksoisolento  The Scapegoat  John Barratt/Jacques De Gue 1960  Sankarin kunnia  Tunes of Glory  Jock Sinclair 1962  Teetä Tokiossa  A Majority of One  Koichi Asano Kapinalliset merellä  H.M.S. Defiant  Kapteeni Crawford Arabian Lawrence  Lawrence of Arabia  Prinssi Feisal 1964  Rooman valtakunnan tuho  The Fall of the Roman Empire  Marcus Aurelius 1965  Tilanne toivoton mutta ei vakava  Situation Hopeless... But Not Serious  Wilhelm Frick Tohtori Živago  Doctor Zhivago  Yevgraf Zhivago 1966  Hotelli Paratiisi  Hotel Caruso  Benedict Boniface Quiller – kuolemaa silmästä silmään  The Quiller Memorandum  Pol 1967  Näyttelijät  The Comedians  Majuri Jones 1970  Cromwell  Cromwell  Kuningas Kaarle I Saiturin joulu  Scrooge  Jacob Marleyn kummitus 1973  Hitler: viimeiset kymmenen päivää  Hitler: The Last Ten Days  Adolf Hitler 1976  Murha, murha, päästäkää etsivät irti!  Murder by Death  Jamesir Bensonmum 1977  Tähtien sota  Star Wars  Obi-Wan Kenobi 1980  Imperiumin vastaisku  The Empire Strikes Back  Obi-Wan Kenobi Nostakaa Titanic!  Raise the Titanic  John Bigalow 1983  Lemmensairas lääkäri  Lovesick  Sigmund Freud Jedin paluu  Return of the Jedi  Obi-Wan Kenobi 1984  Edwin  Edwin  Fennimore Truscott Matka Intiaan  A Passace to India  Professori Godpole 1985  Isä Quijote  Monsignor Quixote  Isä Quijote 1988  Pikku Dorrit  Little Dorrit  William Dorrit Kourallinen tomua  A Handful of Dust  Herra Todd  1991  Kafka  Kafka  Päällikkö Clerk  1992  Tarinoita Hollywoodista  Tales from Hollywood  Heinrich Mann 1994  Mykkä todistaja  Mute Witness  The Reaper  1996  Eskimo Day  Eskimo Day  James

 Lähteet 

Aiheesta muualla

 Alec Guinnessin muistokirjoitus Helsingin Sanomissa


Luokka:Englantilaiset teatterinäyttelijät
Luokka:Hollywood Walk of Fame
Luokka:BAFTA-palkinnon saajat
Luokka:Tony-palkinnon saajat
Luokka:Olivier-palkinnon saajat‎
Luokka:Parhaan miespääosan Oscar-palkinnon saajat
Luokka:Vuonna 1914 syntyneet
Luokka:Vuonna 2000 kuolleet